الرّسالة هاذي تكتبت ما بين عام 66 و67 بعد الميلاد وفيها برشة نصايح لتيموثاوس الّي يخدم معاه ويعاون فيه وهو أصغر منّو. أهم موضوع هو الصّبر. نصح تيموثاوس وشجّعو إنّو يكمّل يشهد ليسوع المسيح بأمانة، يثبت في التّعليم الصحيح متاع البشارة والعهد القديم، ويقوم بواجبو بوصفو معلّم ومبشّر، ومع هاذا الكل يتحمّل العذاب والمعارضة.
نبّه تيموثاوس بالأخص مالخطر متاع الدخول في "النّقاشات الخايبة والجاهلة" الّي ما تنفعش، آما ادّمّر النّاس الّي يسمعوها.
في هاذا الكل، بولس يذكّر تيموثاوس بحياتو هو والهدف متاعو وإيمانو وصبرو ومحبّتو وشدّانو صحيح وعذابو في وقت الضّيق.